Sánchez-Camacho anuncia una proposició de llei per protegir les dones "vulnerables" que opten per l'avortament\nLa presidenta del PP a Catalunya creu que el Parlament hauria d'"ajudar" les joves que creuen que avortar és una "solució"\nAlícia Sànchez-Camacho en una imatge d'arxiu/ ACN\nSant CugatAlícia Sánchez-Camacho ha anunciat avui que el seu partit presentarà al Parlament una proposició de llei per donar suport a la maternitat i protegir-la. La líder del PP a Catalunya ha anunciat que el seu grup parlamentari presentarà una proposició de llei a la cambra catalana per "ajudar amb una xarxa de suport moltes dones joves que se senten completament vulnerables" i a les quals diuen, ha subratllat, "que l'única solució és l'avortament, quan aquest mai és la solució".\nCamacho ha anunciat les seves intencions un acte de precampanya a Sant Cugat, al qual també ha participat el candidat local del PP, Jorge Carreras. Durant l'acte, que s'ha centrat en els valors de la família, Alícia Sánchez-Camacho ha volgut mencionar que el govern espanyol "ha aprovat un pla perquè les famílies nombroses, les monoparentals o les que tenen a càrrec una persona amb discapacitat rebin 1.200 euros anuals, 2.400 en el cas de les nombroses de categoria especial".\nLa presidenta del PP a Catalunya també ha assegurat que la lluita contra la pobresa infantil és una de les seves preocupacions, i ha carregat contra el govern de CiU per permetre, ha dit, que un 29% de la població infantil a Catalunya estigui fregant el llindar de la pobresa. "El senyor Mas té diners per gastar-se'ls en ambaixades, en el Diplocat, per gastar-se'ls en el frau democràtic de les caixes de cartró i per anar-se'n als Estats Units i no reunir-se amb ningú important", ha retret Sánchez-Camacho.\nLa líder popular també s'ha referit al govern del PSOE que va presidir José Luis Rodríguez Zapatero i ha recalcat que va treure els xecs nadó, va congelar les pensions i va permetre que la taxa d'atur es tripliqués.\nCamacho avortament proposició llei Parlament de Catalunya


Casal Aixumara: El Grup Anti-Castor es presenta a Vinaròs informant durant el Carnaval\nEl Grup Anti-Castor es presenta a Vinaròs informant durant el Carnaval\nAquestes festes de carnaval han sigut tot un èxit a Vinaròs. El GAC (Grup Anti Castor) ha tingut una intervenció genial durant aquestes festes, les accions s'han dut a terme amb la total participació i acceptació còmplice de les persones que les han vist.\nParticipar en la desfilada i repartir 4.000 octavetes informatives sobre el castor, han sigut les accions que el GAC ha dut a terme aquests dies passats. Davant la sorpresa de qui no sabia que era “això del castor”, la complicitat de qui comentava el tema e inclús engrescava a fer manifestacions davant l'ajuntament, i la indiferència d'altres (hi ha de tot); el GAC amb caire festiu e informatiu s'ha presentat a Vinaròs.\nEs continuarà fent actes per a resoldre la gran desinformació a la que intencionadament s'ha sotmès al poble de Vinaròs respecte al Castor, l'acció ciutadana pot moure muntanyes, inclús te alguna cosa de màgica com el carnaval, i pot transformar castors gasificats en llangostins saludables i enrotllats.\nGAC. febrer 2010. Vinaròs\nEl Grup Anti-Castor es presenta a Vinaròs informan...\nL'objector de consciència a Espanya, a judici el 2...\nDades i reflexions sobre les centrals nuclears i e...\nAlcanar pel dret a decidir


Manacor serà el municipi més gran de les Illes Balears amb el 100% de recollida de matèria orgànica | card.cat\nDes d’aquesta setmana, els barris del Serralt i part de Fartàritx ja poden començar a utilitzar els nous contenidors marrons que s’han instal·lat a la zona i des d’ara i fins el proper mes de setembre, tot el que queda del municipi de Manacor quedarà cobert amb contenidors de FORM.\nD’aquesta manera, Manacor es convertirà en el municipi més gran de les Illes Balears amb el 100% de recollida de matèria orgànica. «El que feim ara és la passa definitiva», ha expressat el delegat de\nMedi Ambient, Sebastià Llodrà, aquest dijous matí des del barri del Serralt, on s’hi ha instal·lat un punt informatiu perquè els veïns de la zona puguin recollir les targetes que els permetran obrir els\nAmb la implantació total de la recollida d’orgànica l’Ajuntament de Manacor dóna compliment al que marca la normativa autonòmica mitjançant la llei de Residus. La fracció orgànica pot suposar\nprop del 50% dels residus que genera un habitatge habitualment.\nLa tarifa reduïda arriba al 40% dels rebuts La implantació total de la fracció orgànica al municipi pretén ser un punt d’inflexió pel que fa a les xifres de reciclatge. Si bé el responsable de Medi Ambient ha reconegut que «el punt de partida era desesperançador», ja que el 2018 el reciclatge al municipi se situava en el 13%, «passarem de ser un municipi que estava a la coa del reciclatge dins Mallorca a ser el municipi on hi ha el 100% de recollida amb orgànica, el que permetrà créixer en percentatge total», ha afegit. En aquest sentit, les previsions del departament són que Manacor pugui arribar aquest 2021 al 27% de reciclatge i al 35% en acabar l’any 2022. «L’important és que tots els ciutadans tendran la\npossibilitat de reciclar i, a més, des de l’Ajuntament els incentivam a fer-ho pagant menys. Si tothom ho té clar i el servei està disponible, tenim tot el guaret fet perquè funcioni», ha assegurat el batle de Manacor, Miquel Oliver.\nL’Ajuntament de Manacor ja ha tramitat unes 9.000 sol·licituds de tarifa reduïda (sumant 2020 i 2021), que penalitza els que no reciclen i bonifica els que sí que ho fan. Actualment, hi ha 3100\ntargetes de FORM entre S’Illot, Porto Cristo i Manacor (barris Llevant i Sud).\nAquest article s'ha catalogat com a Política, Sa Costa i s'ha etiquetat amb Mancor recicle per Magdalena Ordinas. Afegeix a les adreces d'interès l'enllaç.


Promocions Inmobiliàries a Balears | Gestilar\nPromocions immobiliàries a Balears\n¿Pensant en comprar un habitatge exclusiva a Balears?\nSi necessites més informació sobre les nostres promocions immobiliàries a Balears, en curs o pròximes, no dubtis a posar-te en contacte amb nosaltres. T'atendrem sense cap compromís.\nEn quina zona de Balears t'agradaria viure?\nTria una zona * Palma de Mallorca


(Español) Herència sense testament | Què puc fer? - Àgora sistemes - Consultoría y Asesoría de empresas en Terrassa\nQuan intentem comprendre el tema de les herències i successions a Espanya pot resultar una cosa complicada per a algú que no està immers en termes legals.\nSi bé la defunció d’un familiar és un tema complicat, les herències i testaments no tenen perquè ser-ho, i avui et direm que pots fer en el cas que tinguis herències sense testament.\nExisteixen les herències sense testament?\nEncara que no ho sembli, la gran majoria de les persones no acostumen a realitzar testaments al llarg de la seva vida, per tant, és bastant comuna trobar-se herències sense testament que els acompanyin. Així que, sí que et trobes en aquesta mateixa situació, No et preocupis!\nNo obstant això, abans que comencem a explicar-te les múltiples opcions que posseeixes en aquests casos d’herències i successions a Espanya, parlem una mica de la diferència entre herències i testaments.\nD’una banda, una herència es refereix al conjunt de béns, obligacions i drets que s’hereten directament d’una persona, mentre que el testament és solament un document mitjançant el qual una persona fa una declaració voluntària sobre el que desitja que es facin amb els seus béns una vegada aquesta persona estigui morta.\nTècnicament, no es necessita d’un testament per a poder rebre l’herència. Si bé és cert que aquest document fa que tot sigui més senzill, no és indispensable.\nLlavors… Què es fa quan hi ha herències sense testament?\nQuan es tracta d’herències i successions a Espanya, la llei és summament clara en què succeeix amb l’herència del difunt. Veuràs, en el cas d’una herència sense hereu testamentari, els béns passen directament a ser repartits entre els parents del difunt, el seu cònjuge, descendents, ascendents o col·laterals i en el cas de no tenir hereus passaria a l’Estat.\nUna vegada determinats els qui són els hereus es realitza la Declaració d’hereus davant del Notari, pas previ a l’acceptació d’herència.\nÉs imperatiu entendre que l’ordre de la successió es troba també establert per la llei, específicament en el codi civil, i que aquest ordre no es pot saltar o alterar, almenys que així estigui escrit en la mateixa llei.\nAixò és conegut com a ordre successori, i usualment els fills i descendents directes del difunt tenen major prioritat quan es tracta d’herències sense testament.\nEn cas de no haver-hi cònjuge o descendència, l’herència passa a repartir-se en parts iguals als pares o ascendents directes. És important esmentar que en cas que existeixi un vidu o vídua del difunt, est hereta en tots dos casos, i fins i tot pot arribar a heretar completament en els casos en què no hi hagi ascendència o descendència directa.\nSi et trobes en un cas d’herències i testaments, i vols saber com manejar la situació de forma adequada, contacta’ns. El nostre equip legal es troba preparat i disposat per a brindar-te la millor assessoria legal disponible.\nRecorda que, encara que tècnicament una herència sense testament és un tema senzill de discutir, poden existir certes situacions que compliquin la repartició dels béns, i per a això, has de comptar amb un equip legal que estigui a la teva disposició en tot moment i que pugui guiar-te a través d’aquesta situació.\nContacta amb el departament d’Àgora Sistemes d’Herències a Terrassa trucant al 937800083 o bé a través de correu electrònic agora@agorasistemes.es, estarem encantats d’ajudar-te.


El Govern denuncia que Foment vol "maquillar" els retards de Rodalies - Empordà\nEl Govern denuncia que Foment vol "maquillar" els retards de Rodalies\nRull reclama a Foment que executi les inversions pendents per acabar amb les restriccions temporals de velocitat que pateix la xarxa\nACN 09.05.2016 | 16:28\nEl conseller de Territori i Sostenibilitat, Josep Rull, ha denunciat que el Ministeri de Foment vol "maquillar" els retards que pateix la xarxa de Rodalies de Barcelona amb un canvi d´horaris en els serveis. En unes declaracions aquest dilluns als mitjans de comunicació, el conseller ha afirmat que el Govern "s´oposa radicalment" a aquesta solució que "cronificarà" els retards i ha reclamat que Adif faci les inversions pendents a la xarxa de Rodalies per acabar amb la manca de puntualitat del servei. "La xarxa de Rodalies està mal mantinguda i pateix manca d´inversions per part de l´Estat. Per culpa d´això, Adif ha de limitar temporalment la velocitat dels trens. O acabem amb el dèficit d´inversió a la xarxa o es cronificaran els retards", ha sentenciat Rull.\nRull ha demanat a Adif que si es modifiquen horaris per alguna actuació sobre la xarxa "s´especifiqui" la durada temporal de l´afectació. "Que es digui als usuaris quan comencen i quan acaben les obres. No es pot fer una modificació unilateral d´horaris de manera general", ha sentenciat. El conseller ha afirmat que la Generalitat continuarà mantenint una actitud de "fermesa absoluta" en la defensa dels usuaris de Rodalies.\n"La solució no passa per maquillar els problemes amb una modificació d´horaris, sinó per fer la inversió que el sistema de Rodalies necessita ja. No pot haver-hi més demora. No podem anar als usuaris de l´R3 a Vic o als usuaris de l´R15 i l´R16 a les Terres de l´Ebre i dir-los que indefectiblement els seus trens arribaran sempre tard. La diferència és que fins ara sabíem que arribaven tard i de cara al futur ens diran que funcionen amb una puntualitat extrema. El que passarà en realitat és que els trens tindran un temps de trajecte superior al que registrarien si la xarxa comptés amb les inversions que ha de tenir", ha apuntat Rull.\nTraspàs "incomplet i incomplert"\nEl conseller ha reiterat que el traspàs de Rodalies a la Generalitat va ser "incomplet i incomplert", ja que actualment el Govern només pot establir les tarifes del servei. Per contra, Adif modifica "unilateralment" els horaris i l´executiu català tampoc pot supervisar la qualitat del servei, ja que no pot canviar l´operador si no està satisfet amb la tasca de Renfe, per exemple.\nRull ha informat també que aquest dimecres se celebrarà la reunió de la comissió tècnica entre l´Estat i la Generalitat per tal que Adif comuniqui on estan les restriccions temporals que afecten la xarxa de Rodalies i ha qualificat "d´inaudit" que Foment no hagi informat l´executiu català d´aquest afer. Igualment, aquest dijous hi haurà també una reunió de l´òrgan mixt entre les dues administracions. El conseller ha lamentat que el Ministeri vol "incorporar els problemes que té la xarxa en uns nous horaris que eternitzaran el problema".\nEl conseller ha recordat que fa quatre mesos que ell i el seu equip van entrar al capdavant del Departament de Territori, amb la intenció de ser el "corcó" de Renfe i Adif "per garantir un millor funcionament del sistema de Rodalies a Barcelona". En aquest sentit, Rull manté l´oferta a Foment de què la Generalitat assumeixi les competències integrals sobre la gestió de Rodalies a Catalunya.


Detinguda una conductora beguda després de danyar tres vehicles estacionats a Encamp - Altaveu el diari digital d'Andorra\nDetinguda una conductora beguda després de danyar tres vehicles estacionats a Encamp\nLa dona conduïa anit un cotxe per la zona del Balcó del Solà amb ostensibles símptomes d’alcoholèmia que els agents que li van fer la prova van poder constatar\n21/08/2020 (11:30 CET)\nUna imatge de la zona del Balcó del Solà, a Encamp. ARXIU\nLa policia va detenir anit una dona que conduint sota els efectes de l’alcohol hauria causat danys materials de diversa consideració a com a mínim tres vehicles estacionats a la zona del Balcó del Solà d’Encamp. Els agents van intervenir en comprovar com el cotxe feia algunes maniobres impròpies d’una conducció normal. En fer-li la prova d’alcoholèmia, la conductora -el vehicle era un Audi A4 matriculat al Principat- va donar positiu i va ser arrestada. Durant el dia d’avui passarà a disposició judicial i li serà retirar el permís de conduir durant uns quants mesos.\nNo és pas aquesta la única detenció que ha fet el cos d’ordre les darreres hores en relació amb delictes contra la seguretat en el trànsit. El dijous sol ser un dia tradicional de sortides i trobades d’oci que s’allarguen durant hores i la policia ha fet diversos arrestos després de constatar alcoholèmies positives la passada nit i matinada. En el cas d’Encamp, però, es va donar la circumstància, a més, de la constatació de danys en almenys tres cotxes estacionats.\nEls fets van succeir pels volts de 2/4 d’11 de la nit i els cotxes que van sortir malparats suposadament producte de la indeguda conducció de la detinguda són de les marques Volkswagen, Fiat i Mitsubishi. Els agents van contactar amb els propietaris dels tres automòbils perquè es poguessin dur a terme les corresponents comunicacions entre assegurances i així reparar els danys soferts.


Concert dels Amics de les Arts a La Sala, Torroella de Montgrí i l'Estartit\nInici INICI Informació municipal Notícies Concert dels Amics de les Arts a La Sala\nConcert dels Amics de les Arts a La Sala\n(9.4.10) Els Amics de les Arts, un dels grups revelació de la nova fornada de grups catalans, acturà aquesta nit a La Sala (23.30 h / 5 euros) en el marc del cicle «Torroella a escena. Primavera 2010». Acaben de guanyar el premi a Disc Català de l'Any i 7 premis de la revista Enderrok.\nEls Amics de les Arts presentaran el seu segon treball Bed & Breakfast (Nòmada57, 2009). Després de l’èxit de Castafiore Cabaret (Pistatxo Records, 2008) i de girar per tot Catalunya i les Illes Balears el grup fa un pas endavant i consolida un estil propi caracteritzat per la senzillesa en les melodies, unes lletres rodones i la barreja de sons acústics amb bases electròniques. Les 12 cançons que conformen Bed & Breakfast són un retrat irònic de la societat on vivim: històries del dia a dia vistes des del prisma de l’absurditat.\nLes primeres reaccions de la premsa no s’han fet esperar i ha aparegut comentat a diversos blocs especialitzats i premsa escrita. La revista Enderrock els situa a la "primera divisió" de l’actualitat musical.\nEduard Costa: - veus, kazoo, xilofon i melòdica\nFerran Piqué - veus, guitarra, bases\nDani Alegret: - veus i piano


El Lidl del Tres Molinos obrirà a finals de l’any que ve\nRedacció, Esplugues\t| Actualitzat el 12 Juliol 2017 a les 11:01\nEscenificació de la col·locació de la primera pedra. Foto: Lidl\nL’empresa alemanya Lidl obrirà a Esplugues el seu establiment de referència a Espanya. Estarà ubicat als Tres Molinos, l’emblemàtic i històric espai del municipi, el qual quedarà “revitalitzat” per l’empresa.\nEl director regional d’Expansió d’Immobles de Lidl a Catalunya, Albert Lavín, i l’alcaldessa, Pilar Díaz, van protagonitzar la presentació del futur supermercat el passat 27 de juny, on van escenificar la posada de la primera pedra de l’establiment.\nLavín es va marcar com a repte construir una botiga “a l’alçada de la història” que precedeix el lloc perquè recuperi “l’esperit dels Tres Molinos”, un espai que durant dècades va ser testimoni de les celebracions de diferents generacions.\nPer la seva banda, Díaz va destacar que l’obertura del Lidl “contribuirà a impulsar l’economia i a crear llocs de treball”. De fet, la companyia generarà 30 nous llocs de treball procedents de la borsa d’ocupació de l’Ajuntament. Díaz va valorar de manera positiva la millora del servei a la ciutadania, ja que al barri de Finestrelles no hi ha cap botiga d’aquestes característiques. A més, l’alcaldessa va recordar que l’obertura de la superfície va en la línia del ‘Pacte per la reactivació econòmica i la creació d’ocupació de qualitat d’Esplugues’.\nEstà previst que el supermercat estigui enllestit i obri a finals de l’any vinent. Tindrà una sala de vendes de 1.500 metres quadrats distribuïts entre quatre plantes, i 150 places d’aparcament. En aquest sentit, l’empresa alemanya considera que serà el Lidl “més futurista” del país. I és que hi invertirà un total de 7,5 milions d’euros per a la seva construcció.


Llibres-art-sport: CF BARCELONA – BM GRANOLLERS 37-22\nEl BM Granollers no es mereixia una derrota amb 15 gols de diferència. Aixó és el que penso, però perquè hi esdevinguè? Òbviament el joc de la segona part del Granollers perdè intensitat i qualitat. És un miratge? No, és una realitat alliçonadora. En la primera part el Granollers va demostrà que tenia jugadors de qualitat. Què els hi falta? Penso que l’equip com a conjunt s’ho ha de creure més. El joc indiviual és efectiu en alguns moments però en la majoria és perjudicial. Observant el joc vaig treure la conclusió que el Granollers s’ha de centrar més en el seu joc per així obligar al contrari que no pas obsessionar-se pel potencial, que hi és, de l’adversari. Opino que amb un joc més ràpid i de conjunt de la pilota, la pilota ha de ser més rápida que els jugadors, els del vallés serien un equip a respectar i amb aspiracions. Tal com van jugar la primera no era previsible la segona. Segurament se’m dirà que el Barça a la segona va forçar més la màquina, és veritat, però el Granollers no va tenir continuitat. Continuo pensant pel que vaig veure que el BM Granollers és molt bon equip, però amb mancances psicològiques més que tècniques. És veritat que davant seu hi tenia un equip format a cops de talonari amb una plantilla dels millors jugadors estrangers, la proba que del 37 gols 24 si no he comptat malament els van fer els estrangers i que pot jugar a la pista amb un equip format per estrangers. Aquest és un altre tema. Però malgrat tot endevino un granollers campió. Si es treballa un xic més la creativitat i s’aconsegueix que la intel·ligència i la passió s’equilibrin i controlin el joc, els vallesans podran aspirar a tot. Un altre obstacle, la diferència física. El físic no és nomès força, és tambè mobilitat, agilitat, i sobre tot fe en un mateix i en el conjunt. L’esperança no s’ha de perdre mai i en el partit per la Super Copa d’Espanya pot haver-hi sorpresa. La sorpresa al llarg de la història ha estat una constant del BM Granollers.


Ada Colau, de superheroïna contra ICV, a líder de la formació a Barcelona ! directe!cat\ndirecte ! a La República. N. 4089. Diumenge, 22 de juliol de 2018 14:43 h\nPolítica Última actualització Dilluns, 11 de maig de 2015 09:55 h\nAda Colau, de superheroïna contra ICV, a líder de la formació a Barcelona\nAbans de fer el salt a la política dins la coalició de partits d’ICV, Podemos i d’altres, Colau es va disfressar per rebentar un acte d’Imma Mayol.\nL’avui candidata de Barcelona en Comú, una coalició participada principalment per Iniciativa per Catalunya, va rebentar un acte d’aquesta formació tal i com revela avui El Punt Avui el 22 de maig de 2007, disfressada de superheroïna. “L’habitatge fora del mercat, com l’educació i la sanitat”. Era el lema de la pancarta que sostenia, davant una Imma Mayol que s’ho mirava atònita.\nRetall de la pàgina d'avui d'El Punt Avui\nAda Colau, superheroïna\nDe superheroïna a alcaldable\nLa Plataforma d’Afectats per la Hipoteca (PAH) va tenir un precedent, V de Vivenda, que va irrompre a les municipals de 2007 amb una contracampanya que va dur a Ada Colau a disfressar-se de superheroïna per boicotejar actes polítics. Ho explica ella mateixa a El Punt Avui. V de Vivenda va aconseguir irrompre a l’acte d’ICV-EUiA, aleshores liderada a Barcelona per la longeva i nefasta Imma Mayol, sostenint una pancarta i llençant una arenga que es va convertir en el seu primer discurs polític. A l’acte de candidatura de Mayol, també hi havia l’actual eurodiputat Ernest Urtasun.\nGarlic Andros Land\n12 de maig de 2015, 10.36 h\nCrec que algú que es vol presentar d'Alcaldessa per Barcelona hauria de repassar una mica la seva vida anterior. Esperpèntic. I més esperpèntic que algú la pugui votar. Ho ha fet molt bé amb la PAH però punt i fianl. Estem duïent la política fins a extrems que ens duran problemes si no fotem el camp.\n12 de maig de 2015, 09.54 h\nÉs una salvapatries que com que no té res per perdre, ho engega tot a rodar. Molta gent que li dona suport son persones que no han ajudat en res al creixement de Catalunya, només se n'han aprofitat. No han construït res.\nDESC, CORRUPCIÓ TOLERADA PER LA FISCALIA , per quin motiu?\n11 de maig de 2015, 21.47 h\npresidente Jordi Borja Sebastià` 37 de la llista COLAU I A ROBAR\nVicepresidente: Gerardo Pisarello Prados 2 de la llista COLAU I A ROBAR\nSecretario Jaume Assens Llodra 3 de la llista COLAU I A ROBAR\nVividora 30.000€ Ada Colau la golfita a sueldo 1 37 de la llista COLAU I A ROBAR\nAixó es CORRUPCIÓ DE LA SUBVENCIÓ i el mes greu es que hem pagat la campanya els barcelonins, gràcies al tronat TRIAS\nADA COLAU ... Llegir més\n11 de maig de 2015, 20.13 h\n#12 Veig que continues escampant la teva pròpia merda contra els altres. Per cert, veig que estàs molt preocupat perquè no s'esgoti el Vàlium. Tanta po et fa quedar-te sense?...Si se t'acaba sempre et podras posar cec d'Anís del Mono. L'unic problema es que se't fara el cul PESICOLA, però ja estas acostumat i no et ve d'aqui.\n11 de maig de 2015, 20.05 h\nArticulos y titulares como este son la mejor demostracion de que ya estais buscando excusas para el batacazo electoral que los partidos NAZIonalistas os vais a dar en el futuro.\nQUE PENA ME DABAIS Y QUE ASCO ME DAIS Corred a la farmacia que el Valium se agota por momentos.\n11 de maig de 2015, 17.51 h\nNo és BatGirl, ni SuperGirl...Qui és? És la SuperMandonguilla Atómica.\nCOLAU a sou de la corrupta DESC-ICV ong de lladres socials\n11 de maig de 2015, 16.47 h\nLa mandonguilla de DESC-BANDA DE LLADRES SOCIALS, nomes sap fer gilipollades propies d'una PIJA-TONTA DE CASA BONA I RICA:\nPobres Hijos de Papa d'ICV, no son res mes que fills dels seus papas rics per sempre.\nCOLAU, DESC t'ha pagat 30.000 euros a l'any per fer gilipollades i posar-te la samarreta verda? Aixó si cobrant, corrupta COLAU, la mandonguilla o la Barcenas d'ICV- banda de DESC I A ROBAR\n11 de maig de 2015, 16.02 h\nFRANCAMENT RIDÍCULA! I els altres politicastros mirant-se-la amb cara de circumstàncies. I pensar que ara van junts de la mà!\n11 de maig de 2015, 14.06 h\nFRANCAMENT RIDÍCULA! I els altres politicastros mirant-se-la amb cara de circumstàncies. Em sembla que a la colau se li està enrevessat l'enteniment.\n11 de maig de 2015, 12.57 h\nAquesta senyora que es UNA NOU VINGUDA A LA POLÍTICA (EN MAJÚSCULES ). em pregunto ¿quina confiança pot donar els seus seguidors ?\n¿Quin nivell tenen aquest seguidors ?. Segurament mig-baix i no independentistes. ¿Hem de pensar que una major part son els nou-vinguts dels anys\n60-70 de espanya i d'altres de la inmigraciò massiva i que per diferents causes no entenen lo nostre?.\nAquest son en majoria , els seus votants. Parlo em coneixement !!!!!!!.


L'ONCE repartix 13 premis en València\nL'ONCE repartix 325.000 euros en Mislata i Torrent\nEste cap de setmana l'ONCE ha repartit 25 milions d'euros per tota Espanya\ndilluns, 22 de juny 2020 - 15:45h\nEl quiosc de l'avinguda del Vedat de Torrent ha repartit cinc premis | Google Maps\nL'ONCE ha repartit 325.000 euros en les localitats valencianes de Mislata i Torrent, les dos en l'Horta de València, amb el Cuponazo del passat divendres.\nSagrario Rico és la venedora que ha repartit cinc cupons premiats a les cinc xifres del Cuponazo d'este divendres, en el seu quiosc ONCE de l'Avinguda del Vedat de Torrent. Sagrario té discapacitat visual greu i és venedora de l'ONCE des de fa 27 anys. «Els meus clients són habituals des de fa molts anys i és una gran alegria repartir estos cinc premis majors de 25.000 euros cada un», ha afirmat.\nEn Mislata, des del seu punt de venda en l'avinguda Gregorio Gea, Joaquín Ballester ha repartit huit cupons premiats amb un import de 200.000 euros, també del Cuponazo del passat divendres. Joaquín és comptable, té una discapacitat física i és venedor de l'ONCE des de fa nou anys. «M'encanta el meu treball, el contacte amb els clients i l'estabilitat que em proporciona ser venedor de l'ONCE. La setmana passada vam tornar de nou al treball amb molta il·lusió, però també amb alguns dubtes sobre esta nova normalitat i ja he comprovat que en general els ciutadans estem complint amb les normes de seguretat quant a l'ús de mascareta, ús de gel hidroalcohòlic i distanciament», ha destacat.\nPremis de l'ONCE del cap de setmana\nEste cap de setmana l'ONCE ha repartit 25 milions d'euros en els seus sortejos. En el cupó extraordinari del Dia del Pare —que va haver de ser posposat per la pandèmia del seu dia habitual, 19 de març— va eixir premiat el cupó de 17 milions en Madrid, més 79 premis de 40.000 euros entre Madrid i Palma que sumen 3.160.000 euros més.\nEl sorteig del cap de setmana va repartir més de 2 milions d'euros i Sueldazos en Màlaga, Barcelona i Guipúscoa. A demés, el Cuponazo del divendres va repartir 1.745.000 euros en Andalusia, País Basc, Múrcia i la Comunitat Valenciana; i l'Eurojackpot va donar un premi de més de 500.000 euros en Madrid.\nEste divendres, el cupó de l'ONCE estava dedicat als supermercats i botigues de barri en agraïment per «estar ací», que forma part de la sèrie dedicada als col·lectius que ens han cuidat i protegit durant la pandèmia del Covid-19.


Convertim Barcelona en una gran superilla | Info Barcelona | Ajuntament de Barcelona\nEl model d’èxit de les superilles comença a expandir-se a la trama Cerdà de l’Eixample per oferir al veïnat un espai públic més saludable, pròxim, sostenible, segur i humà. De manera progressiva, a l’Eixample es crearà una xarxa de 21 eixos verds i 21 places de barri. En total s’ampliarà en 33,4 hectàrees l’espai per al veïnat i en 6,6 hectàrees el verd urbà.\nEl model de superilla de Barcelona actualitza el pla Cerdà del segle XIX i el trasllada al futur de la ciutat.\nL’èxit del model de les superilles com la del Poblenou o la de Sant Antoni s’amplia a una àrea extensa, densament poblada i amb uns nivells de trànsit i contaminació elevats com és l’Eixample. Es transformarà perquè un de cada tres carrers sigui un eix verd i que cada veí i veïna tinguin una plaça i un eix verd a menys de 200 metres de casa. Les actuacions previstes són:\n21 eixos verds nous, un total de 6,6 ha més de verd i biodiversitat.\n21 places noves a les cruïlles dels carrers, amb una superfície de 2.000 m2, un total de 3,9 ha, per al passeig, l’estada i el joc.\n33,4 ha més per als vianants, una superfície total com la del parc de la Ciutadella.\nEn tota l’àrea on s’intervindrà s’hi garanteix l’accessibilitat en transport públic.\nPrimeres actuacions en quatre carrers i cruïlles\nLes primeres quatre vies que es convertiran en eixos verds seran els carrers de Consell de Cent, Girona, Rocafort i Comte Borrell. Les primeres quatre places es trobaran a les cruïlles de Consell de Cent – Rocafort, Consell de Cent – Comte Borrell, Consell de Cent – Enric Granados i Consell de Cent – Girona. Aquestes primeres intervencions modificaran 4,65 km i 10,35 ha de vies, on el verd i els vianants seran els protagonistes, i 0,8 ha de superfície a les noves places.\nOberts dos concursos públics d’idees\nPer fer-ho possible, s’han convocat dos concursos públics d’idees, l’un per als carrers i l’altre per a les places ubicades a les cruïlles, que fixaran les bases per a la resta de vies i cruïlles que es transformaran. Les propostes hauran de complir criteris de sostenibilitat, accessibilitat, eficiència energètica, mobiliari urbà inclusiu i materials de baix impacte ambiental. Les obres començaran el 2022 i costaran 36 milions d’euros.\nUna ciutat adaptada per a una mobilitat activa i saludable\n16/06/2020 10:31 h\nEn marxa una nova campanya per explicar la Superilla d’Horta\n05/09/2019 12:29 h


“Deixa el drap i encén la flama”\nEl comitè de Vaga de Totes Bages-Moianès organitza actes pels pròxims 18 i 19 de maig\nCartell dels actes del comitè de Vaga de Totes del Bages i el Moianès\nMERITXELL BRUN 17/05/2015\nAmb motiu de la vaga de consum convocada per dimarts vinent, el comitè de Vaga de Totes del Bages i el Moianès organitza un seguit d'actes a Manresa per evidenciar que “sense treball de cures no hi ha vida” i que “sense vida no hi ha consum”. Segons les membres del comitè, es tracta de fer visibles totes les tasques assumides majoritàriament per dones i que perpetuen la seva situació de desigualtat. Les accions de protesta també tindran lloc en altres indrets dels Països Catalans sota un mateix lema: “La revolució surt de casa. Deixa el drap i encén la flama”.\nA Manresa els actes començaran dilluns, a 2/4 de 8 del vespre, a la Sala Ciutat amb el passi de la pel·lícula “Criadas y señoras”. Seguidament, a les 10 de la nit, el comitè de Vaga de Totes convoca una cassolada a la plaça Major i, a la mateixa hora, convida la població a sumar-se a l'apagada de llums. Després d'aquesta jornada prèvia a la vaga de consum, el comitè ha preparat una acció reivindicativa per dimarts vinent, en la qual el davantal – com a símbol del treball invisible que fan les dones – hi tindrà un paper rellevant. L'hora de trobada és a 2/4 d'11 del matí davant l'escola de la Font i es preveu anar fins a la plaça Major. Les membres del comitè també fan una crida a participar en la manifestació unitària que tindrà lloc a Barcelona, a la plaça de la Catedral, el mateix dimarts a les 6 de la tarda.\nLa Vaga de Totes: una iniciativa feminista que inclou totes les persones i tots els treballs\n“Les dones volem reapropiar-nos de la vaga com una eina de lluita perquè el format de les vagues generals tradicionals no ens serveix, no ens representa”, expliquen les dones que integren el comitè de Vaga de Totes del Bages i el Moianès. Cal anar més enllà, apunten, i no limitar-se “a interpel·lar el treballador assalariat que forma part del mercat laboral reconegut”. D'aquí sorgeix la Vaga de Totes, de la necessitat de repensar el format de la vaga de tal manera que es “facin visibles les condicions de desigualtat en què ens trobem les dones i per fer, de les nostres demandes, les protagonistes”. Una vaga que inclogui “totes les persones, tinguin o no un contracte laboral, i tots els treballs: productius, reproductius, sexuals, formals o submergits”, conclouen les dones.\nEtiquetes: feminisme, notícia


L'Audiència espanyola conclou que Joan Coma no va cridar a la sedició\nL’Audiència espanyola conclou que Joan Coma no va cridar a la sedició\nEl jutge Ismael Moreno trasllada el cas al jutjat de Vic\nEl jutge de l’Audiència espanyola Ismael Moreno descarta que el regidor de la CUP de Vic Joan Coma cometés cap delicte de proposició a la sedició quan va cridar a la desobediència en un plenari municipal que debatia una moció de suport a la declaració del 9-N. En la interlocutòria, el magistrat entén que Coma mostra una ‘tenaç voluntat de desobediència a la legislació estatal amb la finalitat de crear un estat català independent a través d’un procediment no previst en la legislació vigent’.\nNo obstant això, recorda que l’acord municipal de Vic, del ple celebrat el 9 de desembre del 2015, s’adreçava a institucions oficials ‘i no consta’ que Coma incités els ciutadans a participar en un ‘alçament públic i tumultuari per impedir l’aplicació de les lleis o el compliment de les resolucions judicials’, en referència al Tribunal Constitucional.\nCom que no hi veu el delicte de proposició de sedició, el jutge decideix d’inhibir-se en el jutjat d’instrucció de Vic per si el regidor hagués comès delictes de desobediència i prevaricació.\nJoan Coma, que és a Londres, convidat per l’ANC, ha dit: ‘La resolució demostra que la desobediència civil i la solidaritat són la millor arma contra la injusta justícia espanyola.’\nEl 24 d’octubre del 2016 Coma era citat a declarar davant el jutge per aquests fets i no hi va comparèixer. Els mossos el van detenir el 27 de desembre per dur-lo a declarar a l’Audiència espanyola.\nDurant la seva declaració, tant el magistrat com el fiscal li van preguntar pel significat de l’expressió ‘per fer la truita s’han de trencar els ous’ que el regidor havia emprat durant el ple del 9 de desembre del 2015. En un interrogatori absurd, el fiscal Vicente González Mota va insistir mitja dotzena de vegades a dir a Coma si fer servir l’expressió ‘trencar els ous’ implicava fer una crida a ‘l’ús de la violència’ i de ‘la força’ perquè ‘els ous no es trenquen sols’.\nLa resolució judicial es refereix a la moció aprovada per l’Ajuntament de Vic. En aquest sentit, contextualitza que per tal de comprovar si l’aprovació d’aquesta moció constituïa una iniciativa aïllada o responia a una ‘estratègia planificada’ d’incompliment generalitzat de la legalitat, es va demanar a la Guàrdia Civil, a la policia espanyola i als Mossos d’Esquadra que informessin sobre els ajuntaments que havien aprovat mocions similars.


Guia Erasmus per a estudiants a Barcelona | Xior\nGuia Erasmus per a estudiants a Barcelona\nTots els consells imprescindibles que necessites per saber si estàs vivint una etapa Erasmus a Barcelona\nViure a Barcelona és un somni per a molta gent. No obstant això, si vols aprofitar al màxim la teva experiència en aquesta fantàstica ciutat és important que coneguis molt bé tots els secrets i racons màgics.\nAixí que… ets nou a la ciutat? No et preocupis, aquí tens un post interessant amb tota la informació essencial que necessites saber perquè gaudeixis al màxim de la teva estada a la ciutat com si fossis un barceloní de tota la vida.\nBenvingut-Benvinguda al nostre blog per a residents universitaris a Barcelona!\nSi ja estàs organitzant el teu trasllat a Barcelona, ha arribat el gran moment perquè coneguis els secrets essencials de la ciutat. Recorda que aquí viuràs en una de les ciutats més cosmopolites de tota Europa i, a més a més, trobaràs una gran varietat de cultures que conviuen amb total harmonia en un sol lloc, independentment del teu color de pell o religió, Barcelona és l’epicentre de tots els països del món.\nÉs per això que es considera una ciutat ideal per viure una experiència acadèmica a l’estranger, juntament amb capitals europees com Berlín, París, Roma o Amsterdam.\nNo obstant això, perquè la teva adaptació sigui la millor, és imprescindible que coneguis alguns detalls concrets de la ciutat perquè estiguis 100% preparat per a qualsevol situació diària que visquis aquí.\nAquestes són algunes de les més importants. Pren-hi nota!\nSi ja parles espanyol pots estar tranquil a Barcelona. No obstant això, si només parles anglès no tindràs problemes perquè els habitants d’aquesta ciutat parlen tots els idiomes que puguis imaginar i l’anglès funciona perfectament mentre aprens espanyol, ja que aquí és on pràcticament convergeixen moltes nacionalitats de tot el món.\nNo obstant això, has de saber que la llengua oficial a Barcelona és el català i, normalment, la gent local és bilingüe i podrà parlar-te en qualsevol d’aquestes dues llengües quan menys t’ho esperis.\nSi véns de països hispanoparlants, canviar a la llengua catalana no serà una tasca complicada per a tu. I hi ha una gran semblança entre el català i el castellà que et permetrà entendre el que la gent local et diu sense complicacions.\nPerò recorda que si el castellà no és la teva llengua materna, és possible que puguis tenir certs problemes per entendre la llengua catalana. La nostra recomanació és que aprenguis les paraules més essencials perquè puguis comunicar-te, ja sigui en botigues o amb amics locals.\nSi vols anar més enllà i aprendre una mica més sobre l’idioma, que et recomanem perquè és una llengua fascinant, informa’t a la teva universitat perquè solen impartir cursos gratuïts de català als seus estudiants estrangers i sovint són totalment gratuïts. A més, la Generalitat de Catalunya també ofereix cursos gratuïts per als estrangers que hi viuen.\nLes costums de Barcelona\nEl més important quan et trasllades a una nova ciutat és aprendre els seus propis costums per fer-te sentir com a casa. A Barcelona, per exemple, les botigues no essencials tanquen al migdia durant la pausa per dinar, aprofitant la llum del dia els catalans mengen molt tard a la nit durant la primavera o l’estiu, beuen cafè en petites copes transparents de vidre, juguen a la petanca i quan vas a un restaurant les propines no són obligatòries, entre moltes altres curiositats.\nSi realment vols adaptar-te als costums de la ciutat necessites fer un cercle d’amics locals per submergir-te completament en l’autèntica Barcelona, t’ho recomanem ja que aprendràs moltes coses noves que t’agradaran.\nCom dèiem en anteriors posts, Barcelona està considerada com una de les millors ciutats d’Europa per la seva connexió amb el transport públic. Per això no importa on visquis a la ciutat, ja que sempre trobaràs una manera fàcil de moure’t.\nL’àrea metropolitana disposa d’un eficient servei d’autobús, metro, tren i tramvia. I per si fos poc, Barcelona també és perfecta per anar en bicicleta gràcies als seus milers de carrils exclusius per tota la ciutat. Aquí també pots beneficiar-te del servei debicing, que compta amb moltes estacions per tot Barcelona, sens dubte una aposta intel·ligent per una mobilitat més sostenible.\nDescobreix els barris de Barcelona\nA Barcelona trobaràs barris per a tots els gustos i pressupostos. Viure en un d’ells només dependrà de les necessitats que busquis satisfer. Per exemple, si busques vida bohèmia a prop de tots els bars i restaurants de la ciutat, els barris gòtics i del Born són els barris ideals per a tu, ja que estan situats al cor de la ciutat i també disposen de tots els serveis necessaris per fer-te la vida més fàcil.\nSi en canvi el que busques és una connexió amb el mar i l’esperit mariner, la Barceloneta és el teu barri per excel·lència. Situada alcor de la ciutat, la Barceloneta és la sortida natural al mar per als barcelonins, un barri centenari amb molta història, dotat de tota la màgia marina gràcies a la seva fondejada en un port, amb botigues, bars i restaurants autèntics que porten dècades oberts, que el converteixen en un barri únic a Barcelona. Aquí també podreu veure com totes les cultures convergeixen en perfecta harmonia, entre gent local i turistes de totes les edats i condicions socioeconòmiques.\nFinalment, si busques més tranquil·litat en un barri més residencial allunyat de l’enrenou del centre de la ciutat, llavors els barris de l’Eixample, Poble Nou, Gràcia i Sant Antoni són sens dubte la teva millor opció. Aquí els pisos solen ser més amples i menys sorollosos en comparació amb els barris del centre. A més, també estan molt ben comunicades i compten amb tots els serveis essencials per al seu total confort.\nA l’hora de dinar a Barcelona\nBarcelona també es caracteritza per la seva exquisida gastronomia que gaudeix dela famamundial. És per això que a la ciutat trobaràs una gran varietat de restaurants, per a tots els gustos i butxaques, en els quals podràs gaudir dels plats típics de la ciutat i els voltants. El millor de tot, els estudiants estrangers també tenen tot tipus de llocs amb menjars de tot el món a un preu bastant assequible que noafectarà els seus pressupostos.\nNomés hauràs de triar entre cuina tradicional catalana i espanyola, una gran llista de restaurants llatinoamericans i asiàtics, així com menjar ràpid, tapes, pizzeries i moltes més opcions. El secret és descobrir per tu mateix tots aquests fantàstics racons de la ciutat perquè satisfacis completament el teu paladar.\nEstàs preparat per viure Barcelona al teu ritme? Amb aquest post d’avui esperem que hàgiu après una mica més sobre els secrets d’aquesta meravellosa ciutat que us allotjarà durant el proper mes, o qui sap que pot convertir-se en anys. A més, no oblidis que sempre podràs comptar amb Xior Diagonal Besòs com la teva futura residència universitària que farà de la teva estada a Barcelona la millor experiència de la teva vida. Et convidem a seguir-nos a Instagram perquè estiguis sempre al dia de les últimes promocions i novetats de la nostra residència universitària.


Iglesias ofereix a Sánchez un acord de coalició a partir de les propostes del mes de juliol\nActualitzat 11/09/2019 12:30 CET\nEl secretari general de Podem, Pablo Iglesias, ha tornat a "allargar la mà" aquest dimecres al líder socialista, Pedro Sánchez, per aconseguir un acord que permeti una coalició i li proposa partir de les propostes del mes de juliol. "És preferible sempre un govern de coalició abans que repetir eleccions", ha indicat.\nDurant el ple al Congrés, en el qual Sánchez ha parlat sobre els últims consells europeus, Iglesias ha proposat que sobre la base de les propostes dels dos partits del mes de juliol s'asseguin a negociar, i recorda que tot i que "no serà satisfactori" per cap de les dues formacions, "guanyaria la ciutadania espanyola".\n"Li torno a allargar la mà, li proposo que sobre la base d'aquestes dues propostes del juliol ens asseguem a negociar, no serà satisfactori per a cap dels dos partits", ha apuntat, i ha recordat que el seu grup ha cedit en les seves posicions inicials, ha acceptat el veto a la seva persona i ha assumit que no tindrien la proporcionalitat que li correspondria pel nombre de vots.\nLa proposta socialista a la qual es refereix és a una vicepresidència social per a Irene Montero i els ministeris de Sanitat, Igualtat i Habitatge. Al juliol, Iglesias va sumar-hi que li cedissin la gestió de les polítiques actives d'ocupació.\nPer això, s'ha adreçat directament a Sánchez per asseverar que si des del PSOE és evident que no volen un govern de coalició, si hi ha acord "encara que no sigui satisfactori", hi guanyaria la ciutadania espanyola i "es podria recuperar l'esperança d'un govern decent".


En aquest article es pretén explicar quins són les cures que hem d'oferir al nostre cadell que compreu.\nEn el nostre primer dia de contacte amb el nostre cadell, el que segur que apreciarem és que està espantat, amb cara trista i apagada. Aquesta és una situació normal dins dels 2-3 primers dies de convivència amb LA SEVA nova família.\nA mesura que passen les hores, ja veuran com comencen a agafar una tremenda confiança ... que pot arribar a desesperarles. Prepareu-vos per les primeres nits! El normal és que durant les primeres nits nostre cadell plori desconsoladament quan ho deixem només en alguna habitació per dormir. El que és MOLT IMPORTANT és que ningú de la família s'aixequi a consolar. Si ens aixequem cada nit, el nostre cadell plorarà cada nit perquè sap que si plora algú vindrà a acariciar i ell no estarà sol. El que hem de fer és NO aixecar! En una setmana com a màxim el cadell deixarà de plorar veient que el seu mètode per atraure vostra atenció no funciona\nUna altra pregunta molt comú que ens podem fer és: què he de donar-li de menjar? Bé, els cadells ja poden deslletar de la mare a les 3 setmanes de vida, en aquest moment hem de començar a donar-li una alimentació a base de pinso especial per a cadells barrejat amb aigua, amb una freqüència de 3 vegades al dia fins que compleixi els seus 6 mesos d'edat. Si us plau, evitin donar-li llet, ja que pot provocar diarrees al nostre cadell.\nA partir dels 6 mesos d'edat passarem a donar-li un pinso de manteniment amb una freqüència de 2 vegades al dia.\nQuan és la primera visita al veterinari? És important que portem al nostre cadell al veterinari quan ens ho donin. A part de les cures d'alimentació i de maneig, cal:\n-Desparasitar al nostre cadell, i\nABANS de posar la primera vacuna, és molt important desparasitar o bé amb un xarop o bé amb pastilles, ja que sovint el nostre cadells presentaran paràsits en el tracte gastrointestinal. Quan ho desparasitemos pot ser que vegem en la femta uns cuquets blancs i llargs, en aquest cas trucar al vostre veterinari, ja que la desparasitació s'haurà de repetir.\nUn cop desparasitat anem a iniciar un pla vacunal que començarà al mes i mig d'edat del nostre cadell:\n-PUPPY: vacuna de la parvovirosi canina i del borm caní. Aquestes són les dues malalties que causen més mortalitat en els cadells desprotegits.\n-Tetravalent: aquesta vacuna protegeix la parvovirosi, el borm, Leptospira, hepatitis i tos de les gosseres.\n-Tetravalent: dosi recordatori de la primera.\nAquestes tres vacunes s'han d'administrar entre intervals de 15-20 dies entre elles.\nÉs MOLT IMPORTANT,\n-No banyar el cadell fins que estigui vacunat.\n-No treure a passejar al cadell fins que no estigui vacunat. La femta de gossos malalts són la via més important de disseminació de les malalties canines.\nUn cop vacunat ja podem banyar-lo i treure'l al carrer a passejar.\nLa propera vacuna serà la antiràbica quan el cadell tingui 1 any d'edat. En cas que el nostre cadell mostri agressivitat, la vacuna se li posarà als 6 mesos d'edat per evitar qualsevol problema.\nSignes d'alarma! En el moment en què el nostre cadell es mostri apàtic, sense ganes de menjar, o comenci amb vòmits i diarrea, si us plau NO ESPERAR! Vagi al seu veterinari com més aviat.


Projecció del documental «Maestras de la República» al Pere Quart | NacióSabadell\nProjecció del documental «Maestras de la República» al Pere Quart\nper Redacció, 7 d'abril de 2015 a les 09:56 |\nAquesta informació es va publicar originalment el 7 d'abril de 2015 i, per tant, la informació que hi apareix fa referència a la data especificada.\nImatge del documental Maestras de la República Foto: Maestras de la República\nEl Casal Pere Quart acull aquest vespre a les 19:30 hores la projecció del documental Maestras de la República que posa en valor la feina que van dur a terme aquestes professionals de l'àmbit educatiu per conquerir els drets de les dones. Es tracta d'una proposta organitzada per l'entitat Sabadell per la República i el Cineclub que s'emmarca en els actes per commemorar l'aniversari de la proclamació de la Segona República, el 14 d'abril.\nAquest documental mostra tota aquesta tasca reivindicativa a través de la recreació de la vida d'una mestra de l'època, i amb imatges d'arxiu inèdites. Articulat en base a testimonis d'investigadors i familiars, s'apropa el moment històric que van viure aquestes docents i la seva participació en la transformació social del nostre país a través de l'educació. Es tracta d'un treball dirigit per Pilar Pérez Solano i que ha estat promogut per FETE-UGT.\nMés actes de celebració\nA aquesta projecció s'hi suma la tradicional reivindicació del carrer de la República que es farà aquesta tarda i el sopar republicà que tondrà lloc el divendres 17 d'abril. A més, dijous 9 d'abril es projectarà el film El balcón vacío al Cinema Imperial.\nSocietat, projecció, Maestras de la República, República


«Diàleg», eix de la Jornada de Cultura Jueva - Diari de Girona\n«Diàleg», eix de la Jornada de Cultura Jueva\nddg. girona 19.12.2020 | 01:23\n«Diàleg», eix de la Jornada de Cultura Jueva Diari de Girona\nEl Patronat del Call de Girona participarà en la propera edició de la Jornada Europea de la Cultura Jueva 2021, tal com ha anat fent des de la seva creació, l'any 1999.\nSegons ha informat l'entitat, la setmana passada es va celebrar la primera reunió, de caràcter virtual, per tal que el comitè de treball comencés a posar les bases de la futura jornada, que se centrarà en el tema «Diàleg». A la reunió hi van participar, a més de Girona, membres de l'AEPJ procedents de França, Itàlia, Àustria, Polònia i Geòrgia. La reunió va ser coordinada per l'oficina de l'AEPJ a Barcelona.\nEls organitzadors de la trobada virtual van convidar les professores Marta Simó i Laryssa Michalska a presentar els diferents conceptes de diàleg entre cultures des del món acadèmic, per tal d'ajudar els coordinadors de la iniciativa a crear una base comuna de coneixement sobre la temàtica 2021. També van comptar amb la presència d'expertes de la Biblioteca Nacional d'Israel, que un any més es van oferir per aportar idees, recursos i materials per a desenvolupar les activitats.\nLa JECJ 2021 s'organitzarà en el context del projecte NOA, que s'inscriu dins el programa europeu REC (Rights, Equality and Citizenship) de la Comissió Europea (2014-2020) i en el qual el Patronat Call de Girona hi participa a través de l'AEPJ.\nMentrestant, de cara al Nadal, el Museu d'Història dels Jueus de Girona oferirà activitats «segures i per a tota la família», a partir del 22 de desembre i fins al dia 7 de gener.


VISITA EXPOSICIÓ PERMUTACIONS D’ANNA TARATIEL SALA MUNCUNILL | INS Torre del Palau\nEl dimarts 21 de febrer, vam veure i participar de l’exposició de l’artista terrassenca Anna Taratiel (1982). L’obra que presenta es divideix en quatre nivells diferenciats.\nEl mur TOTHOM està pensat per a la participació activa del públic. Es tracta d’un conjunt de 18 peces que tenen un sistema magnètic per que els participants puguin enganxar-les en la posició que desitgin.\nEn Joan Carles Estudillo, responsable dels tallers per a estudiants, va proposar-nos fer grups de tres alumnes i generar col·laborativament una nova configuració, formant un mural.\nEn acabar, a la sala hi ha instal·lada una càmera que permet fotografiar i publicar a la web de l’exposició les noves composicions.\nDels altres àmbits de la sala, una de les parets (NOSALTRES), presenta les mateixes característiques que l’anterior, amb la diferència que un grup d’artistes convidats, crea una nova composició cada setmana.\nEl quart nivell (MOSTREIG), és una selecció d’ensamblatges de l’autora de format més petit.\nAnna Taratiel es va iniciar en l’activitat artística des del món del grafiti amb el nom d’OVNI. Després va estudiar disseny gràfic a l’Escola d’Art i Disseny de Terrassa, i arts murals a l’Escola Llotja de Barcelona.\nL’estada a Holanda, ha marcat els trets formals del seu treball, caracteritzat per l’abstracció geomètrica, la meticulositat i la vivesa del color.


EL WEB DEL CENTRE MIRÓ: EL LLOC AMB MÉS INFORMACIÓ SOBRE MIRÓ I MONT-ROIG – Ressó Mont-rogenc\nInici > General > Miró i Mont-roig > EL WEB DEL CENTRE MIRÓ: EL LLOC AMB MÉS INFORMACIÓ SOBRE MIRÓ I MONT-ROIG\n- 15 de Gener de 2020 15 de Gener de 2020\nQualsevol persona que vulgui conèixer informacions sobre fets de la relació de Joan Miró amb Mont-roig, des de qualsevol punt del món, ha de cercar-les al web del Centre Miró. Cap altre web dedicat al nostre universal artista descriu a bastament, i amb detall, aquesta important relació.\nTambé permet entendre gran part de l’obra de Miró, doncs a Mont-roig cal situar les arrels de la seva expressió pictòrica.\nPodem dir, amb satisfacció, que rebem prou consultes sobre aquesta relació, sobre alguns aspectes de la seva vida i obra, tant d’estudiosos com d’institucions.\nDurant els 14 anys (2005-2018), que el Centre Miró va disposar de l’espai expositiu de l’Església Vella de Mont-roig, a més de l’activitat de les visites i del muntatge d’exposicions adients al tema, va anar desenvolupant una rellevant recerca d’informacions sobre la relació de Joan Miró amb Mont-roig. Havien estat 65 anys d’estades continuades (del 1911 al 1976).\nAquest treball de recerca es pot concretar en dos llibres: “Joan Miró i Mont-roig: pal de ballarí (1911-1929)” (Arola Editors, 2012) i “Joan Miró i Mont-roig: el xiscle de l’oreneta (1930-1983)” (Arola Editors, 2018); ambdós de Martí Rom. En total, més de 600 pàgines.\nTambé hem anat publicant, durant tots aquests anys, textos sobre temes concrets de Miró i Mont-roig a la revista “Ressò mont-rogenc”, primer en paper, i des de 2015 en aquest web.\nTots aquests textos ara estan disponibles al web del Centre Miró: http://centremiro.com/\nTambé hi trobareu informacions, entre d’altres, sobre els 7 Caps de Setmana Mironians, les exposicions mironianes que vam dur a terme, un resum de premsa amb 106 articles de diaris o revistes, els Ninots mironians, l’Itinerari “3MR: Mirar, Miró, Mont-roig”…\nA l’apartat “Centre Miró” hi podeu trobar un clip documental de 3 minuts sobre l’espai expositiu del Centre Miró (2010). També si accediu a:\nTambé a l’apartat “Caps de Setmana Mironians”, hi ha un reportatge de 10 minuts sobre el “III Cap de Setmana Mironià” (2007). És: “Safatans mironians”. També si accediu a:\nAquests dos reportatges documenten part del que fou el treball expositiu i les activitats del Centre Miró. Formaran part de la memòria visual històrica de Mont-roig, d’una remarcable experiència.\nA l’apartat “Notícies”, es pot seguir per ordre cronològic (pràcticament) tota l’activitat desenvolupada pel Centre Miró, així com les informacions relacionades més rellevants. Són 113 “notícies” on s’hi pot trobar: l’assemblea de socis fundadors del 15 d’octubre del 2004 (notícia “01”), conveni amb l’Ajuntament del 30 de novembre de 2006 (notícia “10”), importants reportatges televisius (notícies “16” i “29”), Centenari Miró 2011 i assetjament de l’Ajuntament encapçalat per l’alcalde Fran Morancho (notícies “41”, “42” i “44”), enregistrament d’un documental per als Estats Units (notícia “47”), programa “Divendres” de TV3 del 28 de febrer del 2012 (notícia “55”), pessebres mironians (2011: notícia “52”, 2012: notícia “66”, 2014: notícia “81”), elaboració d’un quadre de safatans de Mont-roig a la Fundació Miró (notícia “79”), exposició sobre les cinc barraques de pedra seca de Mont-roig que el 21 de novembre de 2014 s’havia iniciat l’expedient de declaració de “Bé cultural d’interès nacional” (BCIN), en la categoria de Zona d’Interès Etnològic (notícia “86”), denúncia de la fi del conveni per part de l’Ajuntament encapçalat per Fran Morancho el 23 de novembre de 2016 (notícia “98”), pessebre amb les cinc barraques declarades BCIN (2016: notícia “99”), tancament de l’espai expositiu del Centre Miró (notícia “105”), enregistrament d’un programa de la televisió francesa ARTE el maig del 2018 (notícia “107”) i donació de material expositiu a l’Escola Mare de Déu de la Roca i a l’Institut Antoni Ballester de Mont-roig (notícies “108” i “111”).\nCal remarcar que, a la notícia “113”, hi ha un recull del material audiovisual accessible a Internet sobre el Centre Miró i les seves diverses activitats. Són 14 documentals i programes de televisió.\nCom dèiem abans, són memòria històrica d’un Mont-roig important com a punt d’atracció de visitants que omplien els carrers, tot admirant les activitats culturals del poble i que tenien ressò més enllà del municipi i posaven Mont-roig en els titulars dels diaris.\nPer acabar, no estarà de més recordar unes quantes dades sobre l’experiència expositiva del Centre Miró:\nDes del març de 2005 al 31 de març de 2018 vam tenir 78.011 visitants. Gairebé uns 6.000 visitants per any (exactament: 5.939), i una mitjana de 28 visitants al dia.\nEl Centre Miró va produir 19 exposicions.\nEls fulletons (del Centre Miró i de l’itinerari “3MR: Mirar, Miró, Mont-roig”) i les guies del Centre Miró estaven en 6 idiomes: català, castellà, francès, anglès, alemany i rus.\nEls fulletons de “Barraques de pedra seca” estaven en català i castellà.\nEs van celebrar 7 edicions del “Cap de Setmana Mironià”. Es van reproduir 228 quadres de Joan Miró, amb 57 aportacions d’artistes locals.\nDel març de 2005 al desembre de 2017 van sortir 178 articles als mitjans de comunicació. Uns 14 articles per any.\nEs van fer 15 reportatges per a les televisions i documentals sobre el Centre Miró. Dels quals, 4 eren estrangers (Estats Units, Anglaterra, Itàlia i Polònia).\nTot això es va acabar el 2018 per una decisió de l’equip de govern de l’Ajuntament.


21710. Teoria de la Computació . Grup 1 - Grado - Estudia en la UIB - Universitat de les Illes Balears\nSecciones: 21710. Teoria de la Computació . Grup 1\n21710. Teoria de la Computació . Grup 1\n21710 - Teoria de la Computació\nGrau d'Enginyeria Informàtica (Pla 2010) - Segon curs\n(Responsable) 16:30h 17:30h Divendres 10/09/2018 25/01/2019 Anselm Turmeda D142\n10:30h 11:30h Divendres 10/09/2018 28/06/2019 Anselm Turmeda D142\nEls costos de producció de programari són tan alts, en part, a causa de la manca de correcció dels sistemes informàtics que es dissenyen i s'implementen. En la pràctica diària, un programador no sol verificar els programes, per la qual cosa els casos en què les solucions proposades no funcionen no es detecten fins a les proves del programa o els experiments posteriors. Aquesta situació és, fins a un cert punt, comprensible, atesa la impossibilitat teòrica i pràctica de verificar de manera algorítmica els programes.\nL'objectiu bàsic d'aquesta assignatura és augmentar els elements de judici dels programadors i afinar llur intuïció a fi i efecte que puguin produir programes més correctes, per mitjà de l'entrenament en la programació i verificació de mecanismes de computació senzills, com ara els autòmats finits i amb pila, i els programes en un llenguatge de programació molt simple, però suficient per simular qualsevol altre llenguatge. El tipus de raonament que proposam per a la verificació d'autòmats es basa en la identificació d'una sèrie de propietats que són invariants en una configuració de l'autòmat (una descripció instantània d'aquest, basada en l'estat del mecanisme de control, el contingut d'una memòria auxiliar, el valor de les variables en una posició del programa, etc.); és a dir, d'unes propietats que es pot mostrar que sempre són certes cada vegada que l'autòmat arriba a la mateixa configuració, encara que per arribar-hi hagi passat per diferents passos de còmput, com ara canvis d'estats, de continguts de la memòria o de variables. D'aquesta manera, el programador descobrirà que cada símbol que apareix en una solució d'un problema té un significat concret, basat en aquestes propietats invariants, i que aquests significats es relacionen d'una manera molt precisa que pot ser analitzada mitjançant eines matemàtiques.\nTot i que l'assignatura no té requisits formals, es recomana haver aprovat l'assignatura de Matemàtica Discreta, perquè es requereix tenir l'habilitat d'argumentar sobre objectes discrets, i Programació II, amb la finalitat de saber programar i poder desenvolupar l'habilitat de reconèixer els seus límits.\nConsiderarem que hem reeixit en l'objectiu d'aquesta assignatura si l'ús de les tècniques que descrivim té com a resultat l'hàbit durador d'escriure solucions, programes, que respectin les relacions entre els significats intuïtius dels símbols usats, siguin aquests símbols estats, noms de variables d'una gramàtica, vectors, noms i posicions dins un programa, etc.\nAquesta assignatura hauria d'ajudar a millorar les habilitats de justificació de l'estudiant en certs aspectes de la programació.\nCFB02. Capacitat per comprendre i dominar els conceptes bàsics de matemàtica discreta, lògica, algorítmica i complexitat computacional, i la seva aplicació per a la resolució de problemes propis de l'enginyeria.\nCI301. Capacitat per tenir un coneixement profund dels principis fonamentals i models de la computació i saber-los aplicar per interpretar, seleccionar, valorar, modelar, i crear nous conceptes, teories, usos i desenvolupaments tecnològics relacionats amb la informàtica.\nCTR01. Capacitat d'anàlisi i síntesi, d'organització, de planificació i de presa de decisions.\nAquesta assignatura cobreix les nocions bàsiques de la teoria d'autòmats i llenguatges formals, com ara els autòmats finits, les expressions regulars, les gramàtiques incontextuals, els autòmats amb pila, els programes deterministes i indeterministes, la indecidibilitat i la complexitat.\nEls principals objectius, aptituds i actituds a assolir per part dels alumnes són:\nQue els alumnes tenguin la capacitat per definir i verificar autòmats d'estats finits, autòmats de pila i gramàtiques, així com el coneixement de les seves limitacions.\nQue els alumnes coneguin la relació entre el desenvolupament correcte de programes i els autòmats d'estats finits, els autòmats de pila i les gramàtiques.\nQue els alumnes tenguin presents els límits de la programació i tenguin capacitat per reduir un problema a un altre.\nQue els alumnes tenguin l'habilitat de reconèixer problemes NP-complets.\nPer aconseguir això s'han estructurat els continguts de la següent manera:\n1 Nocions bàsiques\nDefinició de llenguatge, concatenació, gramàtica, estrella de Kleen.\nDefinició de programa, indecidibilitat del llenguatge de l'aturada.\n3 Programes no deterministes\nDefinició, exemples, equivalència.\nDefinició de problemes no deterministes polinomials (NP), NP-complets, exemples, transformació de problemes.\n4 Autòmats Finits\nAutòmats deterministes i indeterministes, llenguatges regulars i no regulars, expresions regulars i verificació.\n5 Autòmats de pila\nAutòmats deterministes i indeterministes. Equivalencia amb gramàtiques. Estratègies de determinització.\n6 Verificació d'autòmats de pila\nAssercions, invariants, demostracions.\nL?estudiant ha de resoldre problemes, quasi tots dels apunts, i els ha d?explicar als seus companys a la pissarra, els quals hauran de col·laborar en la solució.\nLes eines d?aprenentatge de l?estudiant per ordre d?importància són: resolució individual d?exercicis, lectura dels apunts, tutories, resolució col·lectiva d?exercicis i assistència a classe.\nAlgunes classes es duran a terme amb demostracions pràctiques de programes que implementen els mecanismes dels llenguatges formals.\nEl curs s'impartirà al llarg del primer semestre, des del 10 de setembre del 2018 fins al 7 de gener de 2019, ambdós inclosos. Està previst que hi hagi classe els dilluns i els divendres. En total hi haurà 14 sessions els dilluns i unes altres 14 els divendres, un total de 28 sessions de dues hores. La previsió és que la tres quartes parts de les classes siguin de teoria i l'altre quarta part sigui de resolució de problemes. Aquest plantejament es correspon amb tres hores de teoria i una de problemes per setmana. Hi haurà tres dies que es reservaran per realitzar els examens parcials, dos al llarg del curs i el tercer en el periode d'avaluació.\nEs pretén presentar els principals conceptes teòrics i exemples de l'assignatura, així com presentar els materials suplementaris que l'estudiant haurà de fer servir per a completar-los.\nClasses pràctiques Classes de ressolució de problemes Grup mitjà (M)\nEs pretén que els estudiants solucionin, per grups o de forma individual, problemes de l'assignatura, amb el suport del professor. Aquests problemes hauran de ser degudament lliurats i/o presentats a algunes classes.\nExamen parcial per avaluar l'evolució del nivell d'adquisició de les competències dels tres primers temes.\nExamen parcial per avaluar l'evolució del nivell d'adquisició de les competències del quart tema.\nAvaluació Tercer examen parcial Grup gran (G)\nExamen parcial per avaluar l'evolució del nivell d'adquisició de les competències dels darrers temes.\nEstudi i treball autònom individual Estudi de teoria\nEstudi de teoria, d'exemples i preparació d'exàmens.\nResolució de tots els exercicis assignats.\nPresentam a continuació com seran avaluades les diferents activitats.\nLes activitats marcades com a 'No recuperable' ( entrega de problemes resolts als Tallers de ressolucio de problemes i durant el seu temps d'Estudi i treball autònom individual) vendran marcades per uns terminis de lliurament que els estudiants hauran de respectar si volen ser avaluats positivament.\nLes activitats marcades com a 'Recuperable' es podran recuperar al periode d'avaluació extraordinari mitjançant una prova que substituirà la nota global dels examens parcials i final.\nClasses de ressolució de problemes\nCorrectesa dels resultats. Claretat en l'exposició. Rigorositat en els raonaments. S'avaluarà el nivell d'assoliment de les competències CFB02, CI301 i CTR01.\nPercentatge de la qualificació final: 33% per a l'itinerari B amb qualificació mínima 5\nPercentatge de la qualificació final: 34% per a l'itinerari B amb qualificació mínima 5\nTrobareu gairebé tot el temari de l?assignatura al llibre de la bibliografia bàsica.\nL?estudiant ha de llegir detingudament la part del llibre que correspon al temari i el professor explicarà la mateixa part i dedicarà més temps als temes difícils i als que no són als apunts, que el professor haurà marcat explícitament.\nRocha, J., Teoria de la Computació. Servei de Publicacions, UIB, 2012.\nMitjançant la plataforma de teleeducació Campus Extens, l'alumne tindrà a la seva disposició una sèrie de recursos d'interès per a la seva formació, com documents electrònics sobre la matèria elaborats pel professorat responsable de l'assignatura i enllaços a internet.


Tertúlia literària: “El camí de les aigües” de Carme Martí – Biblioteca Ramon Fernàndez Jurado de Castelldefels\nTertúlia literària: “El camí de les aigües” de Carme Martí\n20 Desembre'19 /en Notícies /por Biblioteca RFJ\nJa podeu passar a recollir el llibre que comentarem a la Tertúlia literària del dimecres 29 de gener a les 18:30 h. Aquest mes tindrem amb nosaltres la Carme Martí per comentar la seva darrera novel·la El camí de les aigües (Ara Llibres, 2017), .\nCarme Martí (Montblanc, 1972) és escriptora. Llicenciada en Filologia Catalana a la UAB, s’ha dedicat a la docència de català per a immigrants al Consorci de Normalització Lingüística, ha estat articulista de premsa comarcal i des del 2009 es dedica a la gestió cultural al Museu de la Vida Rural (museuvidarural.cat) de la Fundació Carulla (fundaciocarulla.cat). És autora d’Història d’una cuinera (Fonoll, 2008), coautora de Cròniques rurals (Barcino, 2011), d’Un cel de plom. La vida de Neus Català (Amsterdam, 2012) que compta amb tretze edicions en diferents formats, més de 20.000 exemplars venuts i una adaptació teatral, i d’El camí de les Aigües (Amsterdam, 2017).\nAquí us deixem el clip al TN de TVC:\nhttps://www.bibliotecarfjcastelldefels.org/wp-content/uploads/2019/12/2292_el-cami-de-les-aigues.jpg 432 298 Biblioteca RFJ http://www.bibliotecarfjcastelldefels.org/wp-content/media/logo-web.gif Biblioteca RFJ2019-12-20 13:07:512019-12-20 13:07:54Tertúlia literària: "El camí de les aigües" de Carme Martí\nTercer Bibliorepte Horari especial de Nadal


Comencen les obres de la futura UCI per a pacients semicrítics de l'hospital Sant Caterina - El Gerió Digital\nEl centre tindrà capacitat per atendre unes 300 persones l'any\nLes obres que s'han començat per aixecar la futura UCI per a pacients semicrítics de l'hospital Santa Caterina\nLes obres de la futura Unitat de Cures Intensives (UCI) per a pacients semicrítics de l'hospital Santa Caterina de Salt (Gironès) ja han començat. Els treballs, adjudicats a la UTE Dominion Industry & Infraestructures i Serveis Obres i Manteniment SL per valor de 2.093.154, 64 euros, es troben en fase de fonamentació i aixecament de l'estructura.\nLa nova unitat que ja s'està aixecant és un projecte que s'emmarca dins de l'aliança estratègica de l'Institut d'Assistència Sanitària (IAS) i l'Institut Català de la Salut (ICS) a Girona. El seu principal objectiu és regular i millorar l'atenció dels pacients semicrítics de la Regió Sanitària de Girona tenint en compte les cures intensives que requereixin en cada cas. D'aquesta manera, els menys complexos ingressaran en aquest nou centre mentre que la UCI de l'hospital Josep Trueta de Girona atendrà els crítics i més complexos.\nLes obres s'han iniciat aquest estiu tal i com estava previst i s'espera que estiguin acabades a principis de l'any vinent. En aquests moments, s'està fent la fonamentació i l'aixecament de l'estructura. La metodologia utilitzada permetrà que l'afectació de l'activitat sigui pràcticament nul·la. De fet, només es tancarà per motius preventius l'accés de càrrega i descàrrega durant uns quinze dies. En total, el nou centre tindrà capacitat per atendre uns 300 pacients l'any, amb una mitjana d'estada de sis dies. A la inversió de l'obra, que es van adjudicar per 2.093.154 euros, cal afegir-hi el cost de l'equipament, que ascendeix a prop d'un milió d'euros.\nL'equipament es projecta sobre un espai al sud-est de l'hospital, annex a l'actual àrea quirúrgica i a tocar del servei d'urgències. D'aquesta manera, quedarà plenament integrat al centre i connectat amb els serveis assistencials amb els quals operarà. La unitat tindrà una superfície construïda de 737,5 metres quadrats en planta baixa. Les instal·lacions comptaran amb vuit box (dos dels quals seran de reserva), un més per a cures, a banda d'espais propis destinats a control d'infermeria, usos del personal i zones per a familiars i serveis generals.


Retiren un producte d'Aldi per contenir al·lergògens de la llet\nActualitzada 14/05/2022 a les 19:26\nEl Ministeri de Sanitat ha demanat retirar i no consumir entre les persones al·lèrgiques o intolerants als components de la llet una barreja de fruita seca i nabius recoberts de xocolate, procedent d’Alemanya, segons una nova advertència alimentària de l’Agència Espanyola de Seguretat Alimentària i Nutrició (AESAN).\nEs tracta d’una barreja, comercialitzada sota la marca comercial Gourmet Finest Cusine, que conté l’al·lergogen llet no inclòs en l’etiquetatge i que s’ha distribuït als supermercats Aldi. D’aquesta forma, el Ministeri de Sanitat recomana als al·lèrgics o intolerants als components de la llet que es abstinguin del seu consum, que no comporta cap risc per a la resta de la població.\nHan estat les autoritats sanitàries de Polònia les que han notificat d’aquesta falta d’aquesta informació en l’etiquetatge del producte a la la Xarxa de Alerta Alimentaria Europea (RASFF) per la que, al seu torn, l’Agència Espanyola de Seguretat Alimentària i Nutrició ha llançat l’advertència alimentària.\nAquesta informació ha estat traslladada a les autoritats competents de les comunitats autònomes a través del Sistema Coordinat d’Intercanvi Ràpid d’Informació (SCIRI) per tal que es verifiqui la retirada dels productes afectats dels canals de comercialització.\nEl producte denominat que s’ha demanat retirar dels comerços, denominat A mixture of roasted pecans, roasted and salted almonds and sweetened, dried cranberries in dark chocolatese, es distribueix sota la marca Gourmet Finest Cusine.


Mascherano ja ha eliminat el Madrid | FCBarcelona.cat\nMascherano ja ha eliminat el Madrid\nJavier Mascherano ja ha eliminat el Madrid a la Lliga de Campions\nL’argentí Javier Mascherano ja sap el que és eliminar el Reial Madrid a la Lliga de Campions. La temporada 2008/09, quan el ‘14’ del Barça vestia la samarreta del Liverpool, va derrotar l’equip blanc.\nAls vuitens de final de la Lliga de Campions del curs 2008/09 el sorteig va aparellar el Liverpool i el Madrid. El partit d’anada es va jugar un 25 de març a Madrid i la tornada el 10 de març a Liverpool. L’actual jugador del Barça, Javier Mascherano, va participar en els noranta minuts de tots dos partits.\nDues victòries angleses\nEn el partit d’anada, Benayoun va ser l’encarregat de marcar el gol de la victòria ‘red’ en el minut 82 del partit jugat. Mascherano va ser fonamental per aturar el mig del camp madridista format per Gago, Lass Diarra i Marcelo. Curiosament ‘El Jefecito’ va compartir triomf amb els actuals madridistes Xabi Alonso i Arbeloa.\nGolejada a Anfield\nDues setmanes més Liverpool i Madrid jugaven la tornada a Anfield amb la clara avantatge per als anglesos després del resultat de l’anada. Un altre vegada Mascherano va ser titular a l’equip de Rafa Benítez i va contribuir a la golejada dels ‘reds’ per 4-0 (un gol de Fernando Torres, dos gols de Gerrard i l’últim de l’italià Dossena) per deixar altra vegada al Reial Madrid eliminat de la Champions en els vuitens de final.\nDues grogues per a ‘El jefecito’ i un pal\nL’argentí va veure una amonestació en cadascun dels dos partits, el que li va suposar no poder jugar l’anada dels quarts de final. També va destacar en un llançament a la primera part jugada a Liverpool on un fort xut del migcampista es va estavellar al travesser de la porteria defensada per Iker Casillas.


Pots veure més porno et poden fer bisexuals? No, però pot fer-vos més oberts al respecte. - Pornografia | Desembre 2020\nPots veure més porno et poden fer bisexuals? No, però pot fer-vos més oberts al respecte.\nFont: Rawpixelimages / Dreamstime\nEmportar: El porno no pot canviar la identitat sexual de ningú, però és una manera segura d'explorar-la.\nsexe anal de marihuana\nPodries veure el porno et converteixen en bisexuals '> Informe sobre sexualitat digital, & rdquo; l’enquesta a 11.000 usuaris va recopilar dades sobre l’edat, el gènere, la sexualitat, l’estat de relació i les visions polítiques dels usuaris porno, sobre el porno que van veure i molt més, per intentar entendre qui observa què i per què. L’informe diu que, com més porno veus, més probabilitats de ser bi, més d’un 22,3% de tots els visitants de xHamster a EUA. pensar són bisexuals. És important tenir en compte que es tracta d’un estudi no científic; només una enquesta d'informació interna d'un lloc web. Dit això, no ha impedit que la gent estableixi la connexió i suggereix que veure porno causa bisexualitat.\nPer ser justos, un nombre creixent de persones diuen que són bisexuals, segons l’última enquesta nacional dels Centres de Control i Prevenció de Malalties. De fet, els investigadors de la universitat estatal de Boise van comprovar que en un grup de dones heterosexuals, el 60 per cent estava interessat físicament en altres dones, el 45 per cent havia intervingut escopint amb una dona en el passat i el 50 per cent tenia fantasies del mateix sexe.\nHi ha, doncs, una correlació directa entre la quantitat de temps que una persona passa a veure porno i si la identifica com a bisexual o no? O només és una correlació que es pugui combinar amb algun altre factor?\nCom a ésser humà identificador de les dones, sempre he tingut una inclinació per a altres persones que identifiquessin dones. Sens dubte, va ser un recorregut lent i maldestre durant els meus anys formatius. Sabia què sentia, però no tenia paraules ni confiança per explorar-ho ni explicar-ho. No va ser fins que vaig anar a la universitat i vaig tenir la meva primera experiència legítima, del mateix sexe i les posteriors relacions que vaig estar segura de la meva bisexualitat. Tot i així, aquesta incursió en les dinàmiques del mateix sexe era una situació aïllada; No tenia molta experiència.\nAvança ràpidament una dècada. Craigslist, o potser MediaBistro, em va connectar per primer cop amb AVN.com. Aleshores, era el major consolidador mundial de notícies, contingut i informació d'entreteniment per a adults. Em van contractar la primera revisora de porno de la web & rsquo; s que vaig adoptar el pseudònim de & ldquo; Nathalie Katz. & Rdquo; Completament conscient que aquest concert podria entrar en conflicte amb els llibres infantils que estava pensant en aquell moment, em vaig assegurar que els meus dos mons editorials no xocaven. Va funcionar de forma inigualable, mentre vaig revisar més de 25 vídeos porno al mes, a vegades fins a 50, i va ampliar el meu vocabulari de maneres que mai m’havia imaginat possibles. (Fins avui, no puc mirar una màquina automàtica sense pensar-me & ldquo; cul a boca. & Rdquo;) 'Nathalie' va guanyar molts diners per canalitzar el meu alter ego ego en línia. Aquest contracte va generar ingressos molt més elevats que els nens & rsquo; llibres, així com elements principals del meu tipus de SAI, que va ser el destinatari de molts DVDs utilitzats suaument. Imagina't.\nPerò va fer aquest concert fer jo bisexual? Ho dubto molt. Totes les tendències ja eren vigents. Tanmateix, veure una gran quantitat de porno em va facilitar el fet de palesar quins escenaris em van activar. Amb una gran varietat de material al meu abast i al meu banc mental, vaig poder marcar la dinàmica que em va molestar. I gran part del temps, va comportar una acció de noia.\nEncara veig molta pornografia, tot i que ara, el meu gust és una mica més ètic i refinat. M'agrada l'autenticitat, una qualitat que és difícil de trobar en moltes pel·lícules pornogràfiques. També agraeixo l’onada de directores de porno feministes de kickass que recorren la milió addicional per crear un producte atent i de qualitat per als vulvars. I & rsquo; estic mirant-te, Erika Lust, Joanna Angel, Bree Mills i Lucie Blush.\nI & rsquo; ve sempre ha estat atret per les dones. I tot i que em va costar un cert temps per estar a gust amb la meva sexualitat, crec que pot ser que persones amb més mentalitat oberta puguin consumir porno. (I parlant d’això.) No crec que l’acte de veure el porno mateix canviarà la identitat sexual de qualsevol persona, però segur que pot ser una eina útil per explorar un ampli món d’escenaris d’una manera segura. I si això permet que algú pugui experimentar pseudo-secundàriament l'emoció de sentiments i atraccions del mateix sexe, això és un gran punt de partida per entendre la seva sexualitat.


Homenatgen Jaume Curbet - Diari de Girona\nHomenatgen Jaume Curbet\nLa segona jornada del IX Congrés Espanyol de Criminologia va comptar ahir amb un acte d'homenatge al gironí\nmartí santiago 29.06.2012 | 02:00\nL'actual alcalde i l'exalcalde de Girona durant l'acte d'homenatge a Jaume Curbet, ahir a la UdG. aniol resclosa\nL'actual alcalde i l'exalcalde de Girona durant l'acte d'homenatge a Jaume Curbet, ahir a la UdG.\nLa segona jornada del IX Congrés Espanyol de Criminologia va comptar ahir amb un acte d'homenatge al polític, professor i expert en seguretat Jaume Curbet, que va morir el maig del 2011 a resultes d'un càncer. A l'acte hi va participar l'alcalde de Girona, Carles Puigdemont, i l'exalcalde Joaquím Nadal, qui va tenir una estretat relació amb Curbet des que ambdós van ser els primers polítics a governar l'Ajuntament de Girona amb la restauració de la democràcia.\nNadal va desfer-se en elogis pel seu difunt amic i company polític, que va contribuir a eliminar els residus del franquisme en les forces de l'ordre i va defensar sempre la necessitat de determinar les causes que generen inseguretat per evitar que sigui l'Estat qui acabi imposant la seguretat a través de la violència.\nCurbet va transformar la policia local i va defensar acarnissadament la importància que la dona formés part del cos de policia, fins i tot va crear una escola. També va rebutjar sempre el vincle entre immigració i inseguretat.\nJaume Curbet va morir amb 59 anys però fins l'últim moment va estar treballant en matèria de seguretat. Poc abans del seu traspàs va presentar el seu darrer llibre: "Un món insegur. La seguretat en la societat del risc".


Oberts a la memòria\n05 maig 2021 23:32\nFins a 24 museus i centres expositius de Mallorca celebren el Dia internacional dels museus amb un programa que inclou una cinquantena d'activitats. Els actes començaren ahir i duraran fins dia 28\nFrancesca Marí | 14 maig 2011\nOberts a la memòria.\nDescobrir i redescobrir la memòria individual i col·lectiva és l'objectiu del Dia internacional dels museus, que se celebrarà arreu del planeta el 18 de maig i que enguany té per lema "Museus i memòria". A la iniciativa del Consell Internacional dels Museus s'hi han afegit 24 centres expositius i museus de Mallorca, que per a tot aquest cap de setmana i fins dia 28 han preparat un programa especial amb més de cinquanta activitats.\n"Mantenir un museu és un esforç de tot un any", recordava ahir la responsable de Can Planes de sa Pobla, Aina Aguiló, qui remarcà la importància de treballar conjuntament amb altres espais per tal de confeccionar un programa extra per a la commemoració d'aquesta diada, iniciada el 1977.\nEn realitat, aquest és el segon any que es realitza un programa unitari de bona part dels centres i museus de l'Illa, coordinat per la Regidoria de Cultura de Cort i amb el suport del departament insular de Cultura i Patrimoni. Conferències, tallers, actuacions escèniques i les tradicionals jornades de portes obertes seran alguns dels actes que s'oferiran al públic. I Palma, Manacor, Artà, Binissalem, Valldemossa, Sóller i sa Pobla, alguns dels indrets on es duran a terme.\nEl primer a encetar la programació fou el Museu d'Artà, que ahir projectà el documental El mar de Barceló, amb un col·loqui posterior amb l'autor, Agustí Torres. Per la seva banda, la Fundació Casa Museu Llorenç Villalonga realitzarà visites guiades a Can Sabater dimecres a partir de les 19 hores. Aquesta visita sobre els aspectes domèstics i etnogràfics del casal finalitzaran amb una degustació de vi. També fins dimecres, dia 18, el Museu de Pollença ha organitzat un seguit d'activitats destinades a grups escolars de 10 a 13 anys. Aquest espai ha preparat, així mateix, una jornada de portes obertes al jaciment de Bóquer per demà, dia 15, de les 10 a les 13 hores. Sense sortir d'aquelles contrades, el Museu de sa Pobla realitzarà una conferència sobre La natura morta, de Jean Siméon Chardin a Miquel Barceló. Serà dia 18 a les 20 hores. D'altra banda, el Museu de Ciències Naturals de Sóller obrirà les portes al públic de manera gratuïta el dia internacional.\nEl Museu de Manacor durà a terme el tradicional sopar de l'associació Amics dels Museu i, a més, s'adhereixen a les noves tendències tecnològiques i presentaran un lip dub del col·lectiu. Son Fornés ha preparat una jornada de portes obertes dimecres, el mateix que han programat la Fundació Yannick i Ben Jakober, la Casa Museu Dionís Bennàssar i el Museu de la Mar. Aquest darrer també realitzarà activitats familiars dissabte vinent, dia 28.\nA Palma, es mantindran igualment les jornades de portes obertes com les del castell de Sant Carles, però en comptes de fer-la dimecres serà dissabte dia 21 de maig amb una recreació històrica del segle XVII i XVIII a la mateixa fortificació, a més de tallers d'artesania, ball de bot i fins i tot una taverna del segle XVII.\nEl Museu de Mallorca, tot i estar en obres, no es perdrà la cita i dia 18 recuperarà la memòria, en aquest cas gastronòmica, a les 20 hores. També dijous, dia 19, dos arqueòlegs explicaran les actuals excavacions que es realitzen al centre. El museu Es Baluard, a banda d'impulsar les exposicions temporals, per avui ha organitzat un concert amb El Petit de Cal Eril (20.30 hores), mentre que dia 18 la dansa prendrà el centre amb Au Ments, que hi interpretarà Quan ses bistis volaven (20.30 hores). Així mateix, hi haurà altres activitats dirigides a tallers per a famílies amb infants. Dimecres, Es Baluard no tancarà fins a les 22 hores.\nPer contra, la Fundació Pilar i Joan Miró centrarà el seu programa en la natura. "Hem recollit la memòria del procés creatiu de Miró, qui l'equiparava amb un hort", comentà ahir la directora del centre, Magdalena Aguiló. D'aquesta manera, la Fundació projectarà Hort ecològic i farà una presentació del cultiu en crestall, establint lligams amb el pensament de Miró. Serà dia 21 a les 12.30 hores. La Fundació Joan March, el CaixaFòrum i El Museu Bíblic també s'han afegit al programa d'activitats i oferiran una jornada de portes obertes el dia de l'efemèride, el mateix que farà el Museu Krekovic i el Centre de Cultura Sa Nostra.\nEl Solleric fonamentarà el seu programa en l'exposició Pietà i ha previst una performança musical, Extrema dolor, a càrrec d'Irene Mas, Margalida Arbona i Francesc Arbona (dia 18 a les 20 hores). Una de les novetats d'enguany és la incorporació de Can Alcover, que s'afegeix a la diada amb un taller dirigit a padrins i néts per tal de recuperar la memòria col·lectiva de les famílies, que també forma part de la història de la nostra societat.


Que podem fer en fase 3? - Diari de Terrassa\nQue podem fer en fase 3?\nLa fase 3 incorpora certes novetats a les normes de comportament i conducta que imposa la desescalada. De totes maneres, hem de prendre una certa distància, ja que és molt probable que la Generalitat, en poc temps imposi noves normes que complementin les genèriques.\nEn espera de les novetats, tinguem en compte el següent:\nHostaleria: Els restaurants i bars, podran reobrir a condició que no sobrepassin el 50 per cent de l'aforament interior i es pot ampliar l'ocupació de les terrasses a un 75 per cent. Les barres de bar es poden tornar a utilitzar mantenint la distància de seguretat.\nReunions: Les reunions de família i amics poden ser de fins a 20 persones.\nDiscoteques: Poden obrir, però no es pot ballar a la pista.\nFranges horàries: Desapareixen.\nMobilitat: Ens podem moure per Catalunya sense restriccions. Podrem sortir de Catalunya quan decaigui l'estat d'alarma.\nEnterraments: Les vetlles poden acollir 25 persones en interiors i fins a 50 a l'aire lliure.\nCasaments: Igual que altres celebracions com bateigs i comunions es poden celebrar amb un màxim de 150 assistents a l'aire lliure i 75 en espais tancats si els espais no superen la meitat de l'aforament permès.\nReligió: Els centre de culte poden acollir el 75 per cent de l'aforament amb les mesures generals d'higiene i distància.\nLaboral: S'establiran protocols de reincorporació presencial a les empreses, amb horaris esglaonats i promovent mesures de conciliació. Es potenciarà el teletreball i si no és possible, les mesures de distància, protecció i higiene. Els congressos, trobades, reunions de negoci, conferències i actes en general, no podran superar el nombre de 80 assistents.\nComerç: els comerços poden omplir el 50 per cent de l'aforament. Als centres comercials, que ja poden obrir, es pot utilitzar les zones comunes i recreatives, tot i que l'aforament també està limitat al 50 per cent. Els mercats a l'aire lliure podran incrementar la seva activitat fins a assolir el 50 per cent de les parades o augmentar la superfície que permeti una distància similar entre parades.\nCine, teatre i auditoris: Els cinemes, teatres, auditoris, circs de carpa i espais similar d'espectacles es podran portar a terme amb un màxim de 800 espectadors, el doble dels permesos a la fase 2. La condició és que els assistents han de romandre asseguts i respectant la distància de seguretat.\nMuseus i biblioteques: els museus i sales d'exposicions disposaran del 50 per cent del seu aforament i els grups seran de fins a 20 persones. Les biblioteques podran acollir activitats culturals i d'estudi, sempre amb un màxim del 50 per cent d'aforament.\nCiència i innovació: Es podran celebrar seminaris, congressos i fires científiques o d'innovació sempre que es respecti la distància social i es garanteixin els protocols de seguretat amb menys de 80 persones.\nHotels i allotjaments turístics: Augmenta l'aforament al 50 per cent. Les activitats d'animació i classes seran amb 20 persones i preferentment a l'aire lliure.\nPlatges i lleure a l'aire lliure: Es permet el bany a la platja amb condicions de seguretat i distància social. Els parcs temàtics i de lleure a l'aire lliure no podran superar les 800 persones. Zoològics i aquaris obren amb el 50 per cent de l'aforament i un terç a les atraccions i llocs tancats. Les activitats de temps lliure par a la població infantil i juvenil no superaran els 200 participants en l'aire lliure i 80 en espais tancats als quals es pugui garantir mesures de seguretat. Es podran realitzar activitats de turisme actiu i de natura per grups de fins a un màxim de 30 persones i es permet la realització de l'activitat de guia turístic amb cita prèvia i amb grups de no més de 20 persones.\nEsport: Les lligues no federades poden fer entrenaments en grups de no més de 20 persones. Els gimnasos poden acollir fins a un terç del seu aforament. S'autoritzen espectacles i activitats esportives en espais tancats (esports sense contacte o amb risc de contagi moderat). El públic estarà limitat a una persona epr cada 20 metres quadrats.\nJocs i apostes: Els locals de joc no podran superar el 50 per cent de l'aforament ni les 50 persones en total.\nTransport públic: Tots els serveis al 100 per cent amb les normes bàsiques de prevenció.\nTransport marítim: S'aixeca la prohibició de no embarcar passatgers als ferris, en funció de l'evolució dels paràmetres sanitaris i, a més, s'autoritzen les activitats nàutiques de lleure.


November 2018 – Edunomia\nA l’Institut-Escola de Besalú\n15/11/2018 17/11/2018 quelet\nAquest matí, en el marc de la Setmana de la Ciència 2019, he estat a l’Institut-Escola de Besalú. De 9 a 10 he fet jocs variats de màgia i ciència […]\n11/11/2018 17/11/2018 quelet\nUna de les competències d’un director de departament és, a més de dirigir el departament, contribuir a la vida comunitària i al dia-a-dia. Per això, dimarts vaig ser a la […]\nM’ha semblat interessant l’article Twitter and Conferences de l’Inside Higher Education, que comença amb dues preguntes: Can following a conference on Twitter substitute for attending the meeting? How much information and insight […]\n08/11/2018 17/11/2018 quelet\nAvui hem fet una trobada a Barcelona, per parlar de les activitats de l’Any Internacional 2019 UNESCO de la Taula Periòdica (#iypt2019 i #aitp2019). En lloc de dir “comissió d’usuaris” […]\n06/11/2018 09/11/2018 quelet\nSegueixo fent un seguiment a les entrades de tipus Weeknotes, i ara n’he vista una que parla d’uns blocaires que han recuperat l’hàbit d’escriure al blog, després de deixar-ho per […]\nWeeknote WN201844 – Barraques\n04/11/2018 04/11/2018 quelet\nSi hi ha una cosa tradicional (en els darrers 30 anys) a Girona, són les barraques. Botiguetes de beure i menjar que acompanyen els concerts de la zona de La […]\nQuímica curiosa d’un octubre plujós\n03/11/2018 04/11/2018 quelet\nAquests darrers dies han sortit varis articles curiosos en el camp de la química que mereixen un petit comentari i que potser demanen fer-hi un cop d’ull amb una mica […]


Taller de gimnàstica artística – Web Isabel de Villena\nTaller de gimnàstica artística\nEl passat dimarts 9 de maig i avui divendres 19 de maig els nens i nenes de 1r de primària han fet un taller de gimnàstica artística al Pavelló de Les Moreres. Un monitor els ha ensenyat com passar per la barra, rodolar pel tatami i agafar-se a les barres. Ha estat una experiència esportiva molt bona!! Tots els nens i nenes l’han gaudit molt!\nTagged with: 1r primària, Esports, Sortides


Referència 5516180.S .477\n7,15 € 9,02 €\nSostenidor de foam lleuger amb cèrcols, Commodity\nSostenidor de microfibra brillant, amb foam lleuger, modelat amb cèrcols i sense costures. Model de forma clàssica i amb bona subjecció, detall d'encaix a la part del centre. Tirants ajustables i tancament a l'esquena.\n41,80 € 49,28 €\nCamisola curta d'estil llencer realitzada amb teixit de microfibra brillant i amb esquena d'encaix i tirants ajustables. Model elegant per portar amb els teus vestits preferits o per dormir.


Finca Olivardots Groc d'Àmfora 2019. Vi de D.O. Empordà.\nInici > Vi>Vi blanc>Vinyes d'Olivardots>Finca Olivardots Groc d'Àmfora\nVi blanc Envellit en argilla. 4 mesos en àmfores.\nVarietat: Garnacha Tinta, Garnacha Blanca, Macabeo\n13,28 $ / ampolla\nCaracterístiques de Finca Olivardots Groc d'Àmfora\nFinca Olivardots Groc d'Àmfora és un vi blanc de la D.O. Empordà elaborat pel celler Vinyes d'Olivardots. Aquest vi és un cupatge de les varietats Lledoner Roig (40%), Garnatxa Blanca (40%) i Macabeu (20%).\nEls raïms autòctons dels quals procedeix Finca Olivardots Groc d'Àmfora neix en vinyes de 80 anys que creixen a uns 100 metres d'altitud, en una de les zones més planes de l'Empordà. El terrer està compost per sorra, granit i pedres de cant rodat.\nLa viticultura realitzada és ecològica, respectant així els processos de la natura i buscant la màxima expressivitat del caràcter i la identitat del terrer. El transport del raïm fins al celler es realitza després de la collita, que s'efecúa manualment i amb caixes de 10 quilos de capacitat per evitar que la fruita es trenqui per l'acumulació de raïm i perdi les seves millors qualitats.\nLa vinificació, després d'entrar el raïm a les instal·lacions del celler, s'inicia amb una primera fase de maceració pel·licular. Seguidament es duu a terme una fermentació, anterior al procés final de criança. Finca Olivardots Groc d'Àmfora reposa en àmfores de fang de 700 litres de capacitat durant quatre mesos abans de ser embotellat i comercialitzat. Aquesta forma d'envellir el vi era la més estesa en les localitats de la Mediterrània: un mètode ja poc usat que confereix al vi un caràcter sens dubte especial.\nVinyes d'Olivardots és un celler liderat pel matrimoni format per Carme Casacuberta i Antoni Pena que va ser fundat el 2006. Envoltades d'un paisatge únic format per quatre hectàrees de vinya, les instal·lacions van ser pensades per treballar amb ajuda de la gravetat i les tècniques més modernes, mantenint tot i això la metodologia més tradicional.\nRisottos, Formatges semicurats, Arrossos de peix, Peix blanc al forn, Aus, Aperitiu\nNota de tast Finca Olivardots Groc d'Àmfora\nTast a la vista Net i brillant color groc palla. Tast al nas Variades notes fruiteres: de préssec, mandarina i tocs cítrics. Fons mineral amb lleugers matisos florals. Tast a la boca Afruitat, presenta una molt bona acidesa. Rodó i sedós, de gran frescor i final llarg i de tocs minerals.\nAltres vins de Bodega Vinyes d'Olivardots


IPSA LEX ABOGADOS, S.L.P, estem especialitzats, des de fa més de 40 anys, en dret laboral i de Seguretat Social.\nTots els drets de propietat industrial i intel·lectual de la totalitat d’elements continguts en aquesta web, incloses les marques comercials, formats, dissenys gràfics, textos, imatges i documents, pertanyen a IPSA LEX ABOGADOS, SLP i es troben protegits per les lleis espanyoles i internacionals sobre propietat Intel·lectual i Industrial. Queda expressament prohibida la reproducció total o parcial d’aquest lloc web i de qualsevol dels seus continguts sense el permís exprés i per escrit de IPSA LEX ABOGADOS, S.L.P\nL’accés al lloc web no implica cap tipus de renúncia, transmissió, llicència o cessió d’aquests drets per part de IPSA LEX ABOGADOS, S.L.P llevat que s’estableixi expressament el contrari.\nL’accés a aquest lloc web implica l’acceptació d’aquestes condicions d’ús sense reserves que regulen l’accés i la utilització del mateix per tal de posar a disposició dels usuaris informació sobre els nostres serveis professionals.\nIPSA LEX ABOGADOS S.L.P, no respondrà de cap conseqüència, dany o perjudici que poguessin derivar d’aquesta utilització o ús de la informació.\nTant l’accés a aquesta web com l’ús que es pugui fer de la informació continguda en la mateixa és de l’exclusiva responsabilitat de qui ho realitza.\nL’usuari s’obliga a no utilitzar la informació que es publica en aquesta web amb fins o efectes il·lícits o lesius, a no danyar o inutilitzar la informació i a no realitzar qualsevol altra acció que pugui ser contrària al contingut d’aquest Avís Legal.\nIPSA LEX ABOGADOS, S.L.P. no pot assegurar la inexistència d’interrupcions o errors en l’accés a aquest lloc web, tot i que posarà els seus majors esforços per evitar-los.\nEn compliment del REGLAMENT (UE) 2016/679 DEL PARLAMENT EUROPEU I DEL CONSELL de 27 d’Abril de 2016, relatiu a la protecció de les persones físiques pel que fa al tractament de dades personals i a la lliure circulació d’aquestes dades i la seva normativa de desenvolupament, se li informa que les dades personals proporcionades per vostè seran tractades amb la finalitat de facilitar la informació sol·licitada sobre els nostres serveis professionals, gestionar la seva sol·licitud de consulta / cita prèvia, així com la de donar resposta i gestionar els seus comentaris i suggeriments.\nA través de l’emplenament de formularis de contacte de la Web o mitjançant l’enviament de correus electrònics o qualsevol altre tipus de sol·licitud d’informació remesa a IPSA LEX ABOGADOS, S.L.P, l’interessat presta el seu consentiment exprés per al tractament de les seves dades personals.\nEn cap cas IPSA LEX ABOGADOS, S.L.P, utilitzarà les dades personals dels interessats per a finalitats diferents dels anteriorment esmentats, ni els comunicarà a tercers sense el consentiment previ i exprés de l’afectat, i es compromet a guardar el degut secret professional i a establir les mesures tècniques i organitzatives necessàries per salvaguardar la informació conforme als requeriments que estableix l’esmentat Reglament.\nLes seves dades personals es conservaran en els nostres registres durant un període de dos anys. No obstant això, en qualsevol moment vostè pot sol·licitar l’accés a les seves dades personals i la seva rectificació o supressió. Així com, limitar el seu tractament, o directament oposar-se al tractament o exercir el dret a la portabilitat dels mateixos.\nIdentitat del responsable (contacte): IPSA LEX ABOGADOS, S.L.P Rambla de Catalunya, 98bis, 1º -08008 Barcelona-